Diari Oficial de la Generalitat Valenciana


Sumari del DOGV 6950, del 24-01-2013 (2013/624)

ORDE 2/2013, de 15 de gener, del conseller de Presidència i Agricultura, Pesca, Alimentació i Aigua, per la qual es modifica l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/01/15/2/dof/vci/html**

### Dades del document

Número de DOGV
:   6950

Data del DOGV
:   24-01-2013

Secció del DOGV
:   I. DISPOSICIONS GENERALS

Número del document
:   2013/624


Data del document
:   15-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * sector agrari
    * agricultor
    * FEOGA
    * legislació
    * ajuda a l'agricultura

ORDE 2/2013, de 15 de gener, del conseller de Presidència i Agricultura, Pesca, Alimentació i Aigua, per la qual es modifica l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013. [2013/624]  
Com disposa l'article 29 de l'Orde 4/2012, de 20 de març, de la Conselleria d'Agricultura, Pesca, Alimentació i Aigua (DOCV 6745, de 30.03.2012), la titularitat de la competència per a resoldre i pagar les ajudes regulades en l'esmentada orde correspon al titular de la direcció de l'Agència Valenciana de Foment i Garantia, sense perjuí de les possibles delegacions existents.  
En el mateix sentit, la Resolució de 24 d'abril de 2012, de la directora de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2012, indica, en l'apartat 8u, que la competència per a resoldre els expedients d'ajudes correspon al director general de Producció Agrària i Ramaderia, tot això en virtut de l'Acord de 26 d'abril de 2012 (DOCV 6809, 03.07.2012) i l'Acord de 13 de setembre de 2011 (DOCV 6629, 13.10.2011), pel qual es deleguen per a les funcions d'autorització de pagament de fons FEADER i FEAGA, respectivament, l'organisme pagador i els distints òrgans administratius de la Conselleria d'Agricultura, Pesca, Alimentació i Aigua.  
Atesa la pluralitat de les persones sol·licitants d'ajudes vinculades a la sol·licitud única i vist allò que s'ha arreplegat en l'article 29 de l'Orde 4/2012, de 20 de març, es modifica l'esmentat article i s'incorpora un procediment de notificació o, si és el cas, publicació de les ajudes relatives a la sol·licitud única.  
Es procedix, a més, a la inclusió d'un requisit que han de complir les explotacions agràries que sol·liciten ajudes a la producció integrada, i que per omissió i de conformitat amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, no es va contemplar en l'orde originària.  
Per això, en virtut de les facultats que em conferixen l'article 37 i 28 de la Llei 5/1983, de 30 de desembre, del Consell, i l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,  
  
  
ORDENE  
  
Article primer. Modificació de l'Orde 4/2012, de 20 de març, de la consellera d'Agricultura, Pesca, Alimentació i Aigua  
Es modifica l'article 29 de l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013, en els termes següents:  
1. L'apartat 5 de l'article 29 de l'Orde 4/2012, de 20 de març, passa a tindre la redacció següent:  
«Les resolucions relatives a les ajudes incloses en la sol·licitud única, i regulades en la present orde, seran motivades i es notificaran a les persones interessades, sense perjuí, si és el cas, del que disposen els articles 59.6.b i 60 de la Llei 30/1992, de Règim Jurídic de les Administracions Públiques i Procediment Administratiu Comú, sobre substitució de la notificació per la publicació. A estos efectes, la Direcció General de Producció Agrària i Ramaderia podrà publicar una succinta indicació del contingut de la resolució de concessió i pagament en el Diari Oficial de la Comunitat Valenciana amb indicació del termini de la seua exposició pública a les oficines comarcals de la Conselleria d'Agricultura, Pesca, Alimentació i Aigua corresponent, perquè totes aquelles persones sol·licitants respecte a les quals haja recaigut una resolució estimatòria de les ajudes sol·licitades, puguen arreplegar-ne el text íntegre a les esmentades seus».  
2. L'actual apartat 5 de l'article 29 de l'Orde 4/2012, de 20 de març, passa a ser l'apartat 6.  
  
Article segon. Modificació de l'Orde 4/2012, de 20 de març, de la consellera d'Agricultura, Pesca, Alimentació i Aigua  
Es modifica l'apartat sext de l'article 49, de l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana, durant el període 2012-2013, en els termes següents:  
«6. Dins de l'explotació haurà de dedicar-se una superfície mínima de cultiu de producció integrada establida segons cultius en:  
- Vinya de vinificació: 1 ha.  
- Vinya de taula: 0,5 ha.  
- Cítrics: 0,5 ha.  
No tindran cap dret a l'ajuda les superfícies cultivades amb plançons que no hagen entrat en producció».  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que disposa la present orde.  
  
DISPOSICIONS FINALS  
  
Única. Entrada en vigor  
Esta orde entrarà en vigor l'endemà de publicar-se en el Diari Oficial de la Comunitat Valenciana.  
  
València, 15 de gener de 2013  
  
El conseller de Presidència i   
Agricultura, Pesca, Alimentació i Aigua,  
JOSÉ CISCAR BOLUFER


Còpia Permalink ELI